open-index/open-wikipedia-markdown huggingface dataset:
לוקה מיאטוביץ'

**לוקה מיאטוביץ**' (באנגלית: **Luka Mijatovic**; נולד ב-22 באפריל 2009) הוא שחיין אמריקאי, סגן אלוף ארצות הברית (2025) במשחה ל-400 מטר חופשי.

## ביוגרפיה

### 2024
#### אלוף הפאן פסיפיק לנוער
באליפות הפאן פסיפיק בשחייה לנוער שנערכה בקנברה, אוסטרליה בסוף אוגוסט 2024 הוא זכה ב-3 מדליות זהב במשחה ל-200 מטר חופשי בתוצאה של 1:48.05 דקות, במשחה ל-400 מטר חופשי בתוצאה של 3:49.24 דקות ובמשחה שליחים 4x200 מטר חופשי.

### 2025
#### סגן אלוף ארצות הברית
באליפות ארצות הברית שמהווה את המבחנים האמריקאים לאליפות העולם שנערכה באינדיאנפוליס, אינדיאנה בתחילת יוני 2025 הוא זכה במדליית כסף במשחה ל-400 מטר חופשי בשיא אישי חדש של 3:45.71 דקות, אחרי רקס מאורר שקבע שיא אליפות חדש של 3:43.33 דקות ולפני ריאן אריסמן (3:46.01 דקות). נוסף לכך, הוא סיים במקום רביעי במשחה ל-800 מטר חופשי בשיא אישי חדש של 7:53.80 דקות ובמקום חמישי במשחה ל-400 מטר מעורב אישי בשיא איש חדש של 4:16.75 דקות.

## שיאים אישיים
### בריכה אולימפית
* 400 מטר חופשי: 3:45.71 דקות (2025)
* 800 מטר חופשי: 7:53.80 דקות (2025)
* 400 מטר מעורב אישי: 4:16.75 דקות (2025)

## ראו גם

## קישורים חיצוניים

קטגוריה:שחיינים אמריקאים
קטגוריה:אמריקאים שנולדו ב-2009
גינטאנג מנוק

**גינטאנג מנוק** (בפיליפינית: **Ginataang Manok**) הוא מרק חם מהמטבח הפיליפיני, המבושל בחלב קוקוס עם ירקות ותבלינים.

המרק מבושל עם עוף או דג, פלחי פפאיה ירוקה קישוא, תרד, עלי פלפל חריף, זנגביל, בצל, ממרח שרימפס ורוטב דגים שאותם מערבבים יחד ומבשלים עם חלב קוקוס (Kakang Gata).

המאכל משתייך למאכלים פיליפינים המכונים Ginataan, מנות המבושלות בחלב קוקוס.

למאכל גרסאות רבות ומלבד הגרסה הבסיסית, קיימות גרסות על בסיס מאכלי ים ובשר חזיר בליווי דלעת ירוקה, תפוחי אדמה או עגבניות.

המאכל דומה מאוד לבינאקול (Binakol) וטינולה (Tinola) ויחד איתם נחשב לסמל של הכנסת אורחים.

## הערות שוליים

קטגוריה:המטבח הפיליפיני
קטגוריה:מרקים
קטגוריה:מאכלי עוף
קטגוריה:קוקוס
פרשת קריפטוגייט בארגנטינה

**פרשת קריפטוגייט בארגנטינה** ("**Cryptogate**") החלה ב-14 בפברואר 2025, כאשר נשיא ארגנטינה, חאבייר מיליי, השיק מטבע מבוזר בשם **** שהיה בעצם מטבע מם. לאחר ההשקה ערך המטבע עלה במהירות, אך לאחר מכן התרסק, מה שהוביל להפסדים של כ-250 מיליון דולר למשקיעים והעלה חשדות להונאה.

## רקע
בשנת 2021 המליץ מיליי להשקיע במטבע מבוזר בשם CoinX, שערכו ירד במהירות לאחר מכן וגרם למשקיעים להפסדים בשווי מיליוני דולרים. לאחר חקירה הסתבר שזו הייתה הונאת פונזי. מיליי התנער ממנה ואמר כי שימש כיועץ בלבד.

בזמן מסע הבחירות של מיליי לנשיאות ארגנטינה הוא הצהיר כי הוא מעוניין לקדם בארגנטינה יוזמות פרטיות המשתמשות בטכנולוגיית בלוקצ'יין. פרויקט המטבע המבוזר  נוהל על ידי חברה בשם Kelsier Ventures הרשומה בדלאוור, ובין השותפים בחברה נמנים מכרים ויועצים של מיליי.

## השקת המטבע וקריסתו
המטבע המבוזר  הושק על ידי חברת Kelsier Ventures ב-14 בפברואר 2025 בשעה 6:58. לאחר מספר דקות, מיליי פרסם ברשתות החברתיות המלצה להשקיע בו, וערכו עלה במהירות והגיע לשווי שוק של 4.5 מיליארד דולר. לאחר מכן, בתוך פחות משעה, בעלי המניות בחברה משכו סכומים עצומים בשווי כ-100 מיליון דולר. בתוך זמן קצר ערכו של המטבע קרס ולאלפי משקיעים נגרמו הפסדים כבדים, המוערכים בכ-250 מיליון דולר.

## תגובות והשפעות פוליטיות
הפרשה עוררה תגובות חריפות בארגנטינה ובעולם, ועל פי כלכלנים ואנליסטים רבים מדובר בהונאה מכוונת. האקונומיסט כינה את הפרשה "השערורייה הגדולה הראשונה" בתקופת כהונתו של מיליי. בית המשפט העליון של ארגנטינה והמשרד למלחמה בשחיתות פתחו בחקירה לבדיקת המעורבות של גורמים פוליטיים וכלכליים בפרויקט.

## הערות שוליים

קטגוריה:שוק ההון
קטגוריה:מטבעות מבוזרים
קטגוריה:תרמיות
קטגוריה:ארגנטינה: כלכלה
קטגוריה:2025 בארגנטינה
קיריל איבקוב

**קיריל לוזאנוב איבקוב** (בבולגרית: **Кирил Лoзaнoв Ивков**; 21 ביוני 1946 – 24 במאי 2025) היה כדורגלן בולגרי, ששיחק בעמדת הבלם, בעיקר בשורות לבסקי סופיה. איבקוב זכה בתואר "כדורגלן השנה בבולגריה"  בשנים 1974 ו־1975.

## קריירת מועדונים
איבקוב נולד בעיר פרניק בבולגריה, והחל את הקריירה שלו בקבוצת הנוער המקומית מטלורג פרניק. ב־1966 עבר לקבוצת מיניור פרניק  מליגת העל הבולגרית, ואחרי עונה אחת בלבד חתם בלבסקי סופיה. במדי לבסקי שיחק 11 עונות, במהלכן רשם 375 הופעות בכל המסגרות, כבש 15 שערים, וזכה בארבע אליפויות ובארבעה גביעים בולגריים.

## קריירה בנבחרת
איבקוב ערך את הופעת הבכורה שלו בנבחרת בולגריה בשנת 1968, ובמהלך 11 שנות פעילותו במדיה רשם 44 הופעות וכבש שער אחד. הוא היה חלק מסגל הנבחרת שזכה במדליית כסף בטורניר הכדורגל באולימפיאדת מקסיקו סיטי (1968), לאחר שניצחה ברבע הגמר את נבחרת ישראל בהגרלה. שימש כקפטן הנבחרת ב־10 משחקים, וייצג את בולגריה גם במונדיאל 1974.

## תארים
### שחקן כדורגל
**לבסקי סופיה**
* אליפות בולגריה: 1967–68, 1969–70, 1973–74, 1976–77
* הגביע הבולגרי: 1969–70, 1970–71, 1975–76, 1976–77

**בולגריה**
* מדליית כסף במשחקי הקיץ האולימפיים: 1968

**אישי**
* כדורגלן השנה בבולגריה: 1974, 1975

### מאמן
**לבסקי סופיה**
* הגביע הבולגרי: 1985–1986

## קישורים חיצוניים

## הערות שוליים

קטגוריה:כדורגלני נבחרת בולגריה
קטגוריה:כדורגלני לבסקי סופיה
קטגוריה:כדורגלני מונדיאל 1974
קטגוריה:כדורגל: מדליסטים אולימפיים
קטגוריה:כדורגלנים באולימפיאדת מקסיקו סיטי (1968)
קטגוריה:מאמני כדורגל בולגרים
קטגוריה:מאמני לבסקי סופיה
קטגוריה:בולגרים שנולדו ב-1946
קטגוריה:בולגרים שנפטרו ב-2025
הישרדות 43

**הישרדות 43** (באנגלית: **Survivor 43**) היא העונה ה-43 של תוכנית המציאות האמריקאית "הישרדות". העונה צולמה מ-2 במאי עד 27 במאי 2022, ושודרה לראשונה ב-21 בספטמבר 2022 ברשת השידור האמריקאית CBS. העונה צולמה באיי ממנוקה, פיג'י. העונה הונחתה על ידי ג'ף פרובסט, מורכבת מ-26 ימים של משחק עם 18 מתמודדים.

## אודות העונה
עונתה ה-43 של התוכנית עלתה לשידור בארצות הברית ב-21 בספטמבר 2022.

גם לעונה זו לא-ניתן שם כמו שתי קודומותיה, אך יחד עם זאת היא צולמה כשנה לאחר צילומי העונה ה-42, ולא-ברצף כמו שתי קודמותיה, כך שהפעם המתמודדים היו מודעים לשינויים הדראסטיים בפורמט שהחלו כבר עם עונתה ה-41.

כבר בחודש מרץ 2022, רשת CBS האמריקאית חידשה מראש את התוכנית לעונותיה ה-43 וה-44.

גם עונה זו, כמו אחת-עשרה קודמותיה, צולמה באיי פיג'י.

גם עונה זו הייתה קצרה מהרגיל עם 26 יום בלבד (במקום כ-39 יום כבשאר העונות, עקב מגפת הקורונה בפיג'י) כמו בשתי עונותיה הקודמות, וגם בה חולקו 18 שורדים בלבד בתחילה העונה ל-3 שבטים: וֶסִי (אדום), בָאקַה (צהוב), קוֹקוֹ (כחול), שם שבט האיחוד הוא גָאיַה וצבעו טורקיז בהיר.

בעונה זו השתתפה אצנית פראלימפית, נואל למברט, שהשתתפה בריצת 100 מטר בהמשחקים הפאראלימפיים בטוקיו בשנת 2020 וסיימה 6 לאחר שקבעה שיא אמריקאי חדש. מתמודדים בולטים נוספים בעונה היו ג'סי לופז וקודי אסנמאקר משבט וסי, שנהיו לצמד מוקדם מאוד ששלט אסטרטגית במשחק ובהרבה הדחות, עד לשישייה האחרונה בה ג'סי החליט לבגוד בקודי, עקב היותו איום. הבגידה נחשבת אחד הרגעים החזקים בעידן החדש של התכנית. קרלה קרוּז גוֹדוֹי משבט קוקו הייתה מאוד מעורבת חברתית בתחילת המשחק עם שאר השבט שלה, אך עם הזמן איבדה מהמומנטום. למרות זאת, עדיין הייתה מועמדת חזקה לזכייה. בשבט באקה חלה יריבות בן אליזבת' "אלי" סקוט ומייק גייבלר, עקב חילוקי דעות וחשד הדדי. בפרק האיחוד, גייבלר החליט להפתעת כולם לזרוק את שמה בפומבי לאחר שחיטטה לו בתיק, מה שהוביל להדחתה בסופו של דבר. בעונה זו נקבע תקדים בו הוחלט להפסיק משימת חסינות אישית ולהעניק 2 שרשראות חסינות למתמודדים הנותרים. ברביעייה האחרונה, ניצחה קאסידי והחליטה לקחת איתה את אוון ולשלוח את ג'סי וגייבלר למשימת האש, פורמט שהתחיל מעונה ה-35.
מנצח העונה היה גייבלר, מומחה שסתום הלב בן ה־51, שנהיה למנצח השני המבוגר ביותר בסדרה רק אחרי בוב קראולי (17). הניצחון של גייבלר הפתיע הרבה אנשים, עקב הצגתו בעריכה באופן ליצני בתור בחור לא הכי מודע. למרות זאת, גייבלר השתמש בקשריו החברתיים הרבים בכדי לוודא שתמיד יש לו לאן ואיך להתקדם בזמן שהאיומים הגדולים יותר מדיחים אחד את השני. גייבלר הביס ברוב קולות של 7-1-0 את קאסידי קלארק ואת אוון נייט בגמר. גייבלר התחייב כי יתרום את כל הפרס לארגוני סיוע ליוצאי צבא הנזקקים לסיוע ותמיכה נפשית ופסיכולוגית, דבר אשר אף זוכה לא עשה עם הפרס הכספי בעבר.

בישראל, ב-22 בספטמבר 2022 עלה הפרק הראשון (מחולק לשני פרקים בישראל) של העונה ה-43 לשידור בערוץ yes TV ACTION וב-yes VOD, בצמוד לשידורה בארצות הברית.

43
הישרדות 45

**הישרדות 45** (באנגלית: **Survivor 45**) היא העונה ה-45 של תוכנית המציאות האמריקאית "הישרדות". העונה צולמה מ-17 באפריל עד 12 במאי 2023, ושודרה לראשונה ב-27 בספטמבר 2023 ברשת השידור האמריקאית CBS. העונה צולמה באיי ממנוקה, פיג'י. העונה הונחתה על ידי ג'ף פרובסט, מורכבת מ-26 ימים של משחק עם 18 מתמודדים.

## אודות העונה
עונתה ה-45 של התוכנית שצולמה באפריל 2023 ועלתה לשידור בארצות הברית ב-27 בספטמבר 2023. עונה זו המשיכה במסורת החדשה בעקבות הקורונה ונמשכה 26 ימים, צולמה בפיג'י ובה 18 שחקנים. בעונה 13 פרקים כרגיל, אך בעקבות שביתת התסטריטאים, הוחלט להאריך את הפרקים לאורך של 90 דקות, במקום 60 דקות, על מנת למלא משבצות שידור שהתפנו עקב ביטול תוכניות אחרות בערוץ.

השבטים הראשוניים והצבעים שלהם בעונה זו: שבט לוּלוּ (צהוב), שבט רִיבַה (אדום), ושבט בֶלוֹ (כחול). בכל שבט 6 שחקנים. שם שבט האיחוד הוא דָקֻווָאקַה וצבעו כתום.

בעונה זו הוחלט להחזיר למשחק את ברוס פרולט, שחקן מעונה ה-44 שנפצע במשימה הראשונה של העונה בראשו ופונה בהמשך היום, בהמשך התברר כשחקן צבעוני אך גם חזק ומאיים, שהוביל את השבט שלו לניצחונות קבוצתיים וניצחונות אישיים, ועם זאת נחשב כמטרד להרבה מחברי הקאסט, בפרט לבת שבטו קאטורה, שפיתחה איתו יריבות מתחילת המשחק. לכן השבט המאוחד ניצל הזדמנות שהפסיד במשימות חסינות אישית כדי להדיח אותו. במועצת השבט הראשונה, האנה, אחת המתמודדות ביקשה לפרוש ולוותר על הצבעה. כבר בתחילת העונה, שבט לולו התגלה כחלש פיזית, הפסיד בכל המשימות החסינות הראשונות ולכן מחצית מחבריו הודחו ברצף עד כדי שנוצר פער בכמות השחקנים בכל שבט, 3 מול 6 בשאר השבטים. לכן לאחר 8 ימי משחק, בוצעה חלוקה מחדש לשבטים. גם בעונה זו, שוחקה "יריה באפלה", שבה שחקן מוותר על ההצבעה שלו באפשרות להגריל חסינות מהדחה. בהדחה הראשונה של כל השחקנים במשחק, בחר המתמודד הקנדי קיילב לוותר על קולו והצליח להגריל חסינות אשר מנעה הדחה בה היה יכול להיות מודח פה אחד עם 11 קולות נגדו. בעונה זו, לאחר 15 עונות של היעדרות מאז עונה 30 ("עולמות נפרדים"), חזרה לראשונה "מכירה פומבית", שבה המתמודדים יכלו לקנות מצרכים ויתרונות לפי שיטת "המרבה במחיר". הסכום ההתחלתי של כל מועמד נקבע במשימת חיפוש שנערכה לפני המכירה, כמו כן המועמד שנותר בסוף המכירה עם הכי הרבה כסף בבעלותו, הפסיד את קולו במועצת השבט הקרובה.

המנצחת בעונה זו, די ויידארס בת ה־26, מתמודדת לטינית ממיאמי, הייתה מועמדת אסטרגית וחזקה מתחילת העונה, היא יצרה ברית מרובעת בשבט ריבה. ברית ששלטה לכל אורך העונה, התאחדה אחרי המיזוג והובילה את בני הברית לשישה הסופית, מתוכם שניים בגמר, במקביל ויידארס זכתה ב-3 משימות חסינות אישית, בפרט האחרונה, מה שהבטיח לה, לפי הפורמט החדש, מקום בגמר ובחירה מי יתמודדו במשימת הדלקת האש. ויידארס ניצחה בהצבעה חבר המושבעים 5-3-0, כאשר לצידה בן בריתה והרומן הפוטנציאלי אוסטין לי קון, והאנדרדוג ג'ייק אוקיין.

45
ברלינר (דונאט)

**ברלינר** (בגרמנית: *Berliner Pfannkuchen*, ולעיתים בקיצור: *Berliner*) הוא מאפה מתוק, מטוגן בשמן עמוק או בשומן חזיר (לארד), שמקורו בגרמניה. הברלינר עשוי מבצק שמרים, ממולא בדרך כלל בריבה או קרם, ומצופה באבקת סוכר או בזיגוג סוכר. המאפה דומה בצורתו ובטעמו לדונאט, אך ללא חור באמצע.

## היסטוריה
עד המאה ה־16 הסוכר היה מצרך יקר מאוד, ולכן גרסאות מוקדמות של מאפים מטוגנים דמויות דונאט כללו לרוב מליות מלוחות כמו גבינה, בשר ופטריות. עם גידול ייבוא הסוכר מהקולוניות הקריביות והפיכתו לנגיש וזול יותר, החלו מליות מתוקות, ובעיקר ריבות פרי, לצבור פופולריות.

בשנת 1485 יצא לאור בנירנברג ספר הבישול הגרמני הראשון שהודפס – *Kuechenmeisterei* ("מומחיות המטבח"), אשר הודפס לפחות ב־20 מהדורות עד שנת 1674, ותורגם לפולנית בשנת 1532. הספר, שנדפס בדפוס גוטנברג, כולל ככל הידוע את המתכון המתועד הראשון לדונאט במילוי ריבה – מאפה בשם *Gefüllte Krapfen*, העשוי מבצק שמרים ממולא בריבה ומטוגן בשומן חזיר (לארד). 

לא ידוע אם מדובר ביצירה מקורית של מחבר הספר (שנותר אלמוני), או בתיעוד של מסורת בישול קיימת. ההשערה היא שהמתכון מבוסס על כתב יד קדום מאזור שוואביה, אשר נכתב ככל הנראה על ידי טבח מנוסה שפעל בחצרות מלוכה שונות.באוסטריה סופגנייה זו נקראת Krapfen. 

## מאפיינים
הברלינר עשוי מבצק שמרים רך ואוורירי הכולל קמח, ביצים, חלב, חמאה, סוכר ושמרים. לאחר תפיחה, נחתכים עיגולים מהבצק ומטוגנים בשמן עמוק עד להשחמה. לאחר הטיגון מוזרק למאפה מילוי, בדרך כלל ריבה אדומה (כגון ריבת פטל או תות), ולעיתים גם קרמים, שוקולד או וניל. המאפה מצופה באבקת סוכר או בזיגוג.

## קישורים חיצוניים

## הערות שוליים

קטגוריה:המטבח הגרמני: קינוחים
קטגוריה:מאפים ממולאים
הישרדות 42

**הישרדות 42** (באנגלית: **Survivor 42**) היא העונה ה-42 של תוכנית המציאות האמריקאית "הישרדות". העונה צולמה מ-16 במאי עד 10 ביוני 2021, ושודרה לראשונה ב-9 במרץ 2022 ברשת השידור האמריקאית CBS. העונה צולמה באיי ממנוקה, פיג'י. העונה הונחתה על ידי ג'ף פרובסט, מורכבת מ-26 ימים של משחק עם 18 מתמודדים.

## אודות העונה
עונתה ה-42 של התוכנית עלתה לשידור בארצות הברית ב-9 במרץ 2022, ששודרה עד לפרקה השנים-עשר (חמישה-עשר פרקים בישראל) שישודר ב-25 במאי 2022 בארצות הברית.

גם לעונה זו לא-ניתן שם, והיא צולמה ברצף לאחר צילומי העונה ה-41, כך שהמתמודדים לא היו מודעים לשינויים הדראסטיים בפורמט שהחלו כבר בעונה הקודמת.

גם עונה זו, כמו עשר קודמותיה, צולמה באיי פיג'י.

גם עונה זו הייתה קצרה מהרגיל עם 26 יום בלבד (במקום כ-39 יום כבשאר העונות, עקב מגפת הקורונה בארצות הברית ובפיג'י) כמו בעונה הקודמת, וגם בה חולקו 18 שורדים בלבד בתחילת העונה ל-3 שבטים: שבט אִיקַה (כחול), שבט טָאקוּ (כתום) ושבט וָאטִי (ירוק), עם שבט האיחוד לאחר מכן קוּלָה קוּלָה (סגול). עונה זו הייתה מאוד דומה לקודמתה (41), עקב היותה עונה חלוצה בעידן החדש של התכנית. טוויסטים ויתרונות שהיו בעונה הקודמת כגון "יתרון הזהירות", "שעון החול", "לעשות או למות", "הירייה באפלה" ועוד שלל יתרונות חזרו לעונה. מנצחת העונה היא מריאן אוקץ' הקנדית בת ה־24, אשר השתמשה באישיותה העליזה אך רגישה בכדי להתקדם במשחק ולשמור על פרופיל נמוך, עד לשישייה האחרונה בה הצליחה לעשות מהלך להדחת האיום האסטרטגי של העונה, עומאר. מריאן ניצחה את מייק טרנר ואת רומיאו אסקובר ברוב קולות של 7-1-0 לאחר הופעה מוצלחת במיוחד במועצת השבט האחרונה בגמר.
בישראל, ב-15 באפריל 2022 עלתה המחצית הראשונה (שישה פרקים מתוך שנים-עשר) של העונה ה-42 לשידור ב-yes VOD. שאר פרקי העונה עד אחרונה עלו לאחר מכן מדי שבוע (חמישה-עשר פרקים בישראל).
## הערות שוליים

42
ברדלה (מאכל)

**ברדלה** (באלזסית: **Bredle**, לעיתים נכתב גם **Bredele** או **Bredala**) הן עוגיות מסורתיות מהמטבח האלזסי הנאפות במיוחד בתקופת חג המולד. העוגיות מוכרות כחלק מתרבות האפייה של האזור, והכנתן היא מנהג משפחתי נפוץ.

## מאפיינים
הברדלה אינן סוג אחד של עוגייה אלא שם כולל למגוון רחב של עוגיות חג. הן מגיעות בצורות וטעמים שונים, בהתאם למתכון המשפחתי או למסורת המקומית. העוגיות נבדלות זו מזו במרקם, בציפוי ובמרכיבים, אך לרוב עשויות מבצק חמאה. תבלינים נפוצים לעוגיות הם קינמון, ציפורן, אניס, שקדים או תמצית וניל.

## סוגים
בין הסוגים נפוצים של ברדלה:
* בוטרברדלה (Butterbredele) - עוגיות חמאה בסיסיות.
* אניסברדלה (Anisbredle) - עוגיות בטעם אניס, בעלות מרקם אוורירי.
* ספריצברדלה (Spritzbredele) – עוגיות בסגנון שורטברד, לרוב בצורה מעוגלת או מסולסלת.

## מסורת
המסורת של אפיית ברדלה משתרעת על פני מאות שנים, ושורשיה נעוצים בתרבות הגרמנית שהשפיעה רבות על אלזס - המילה Bredle היא הקטנה של המילה Brot (לחם) בניב האלזסי של הגרמנית. המתכונים הראשונים המוכרים לברדלה הופיעו בשטרסבורג ב. העוגיות החלו להיות פופולריות במאה ה-18. הפופולריות שלהן גדלה עם המצאת חותכני העוגיות במאה ה-19.

בתקופה שלפני חג המולד, רבים נוהגים לאפות ברדלה בכמויות גדולות, לעיתים תוך שיתוף פעולה משפחתי או קהילתי. העוגיות נארזות בקופסאות פח או קופסאות מקושטות ומוענקות כשי לחברים, שכנים וקרובי משפחה. בשווקי חג המולד המקומיים ניתן למצוא מגוון רחב של ברדלה הנמכרות בדוכנים מסורתיים.

## קישורים חיצוניים

* https://www.bredele.fr/

קטגוריה:עוגיות
קטגוריה:ביסקוויטים
קטגוריה:המטבח הצרפתי: מאפים
קטגוריה:המטבח האלזסי
קטגוריה:מאכלי חג המולד
סקייל AI

**סקייל AI** (באנגלית: **Scale AI**) היא חברת בינה מלאכותית אמריקאית שבסיסה בסן פרנסיסקו, קליפורניה. החברה מספקת שירותי תיוג נתונים והערכת מודל שפה גדול המשמשים לפיתוח יישומים בתחום הבינה המלאכותית.

לסקייל AI יש זרוע מחקר בשם **Safety, Evaluation and Alignment Lab** (בקיצור: SEAL), המתמקדת בהערכת מודלים שפתיים גדולים ובהתאמתם לערכים אנושיים. בין יוזמותיה הבולטות ניתן למנות את הבחינה האחרונה של האנושות, מדד הבוחן מערכות בינה מתקדמות בתחום ההתאמה, ההיגיון והבטיחות. החברה מבצעת מיקור חוץ של תיוג הנתונים באמצעות חברות הבת שלה: **Remotasks**, המתמקדת בראייה ממוחשבת וברכב אוטונומי, ו-**Outlier**, העוסקת בתיעוד ותיוג נתונים עבור מודלים שפתיים.

לקוחות החברה מהמגזר העסקי כוללים את Etsy, ג'נרל מוטורס, OpenAI, פייפאל, פינטרסט, סמסונג, טויוטה ואובר. החברה פועלת גם בשיתוף פעולה עם ממשלות, בהן ממשלת ארצות הברית, בפרויקטים ביטחוניים שונים, וממשלת קטר, לשיפור היעילות של תוכניות רווחה.

ב-28 במרץ 2025 דווח כי החברה שואפת להגיע לשווי של עד 25 מיליארד דולר במסגרת הצעת רכש חלקית, זאת לאחר שגייסה מיליארד דולר לפי שווי של כמעט 14 מיליארד דולר, בהובלת אמזון.

## היסטוריה
החברה נוסדה בשנת 2016 על ידי אלכסנדר ואנג ולוסי גואו במסגרת Y Combinator. השניים עבדו יחד בעבר בקוורה. בין המשקיעים הראשונים בחברה נמנו Dragoneer Investment Group, Tiger Global Management ו-Index Ventures. שנתיים לאחר מכן, בשנת 2018, לוסי גואו פוטרה מהחברה.

באוגוסט 2019, לאחר שקרן פאונדרס של פיטר טיל השקיעה 100 מיליון דולר בסקייל AI, חצתה החברה שווי של מיליארד דולר וזכתה למעמד של חד-קרן.

ב-28 במרץ 2025 דווח כי החברה שואפת להגיע לשווי של עד 25 מיליארד דולר במסגרת הצעת רכש פנימית, זאת לאחר שגייסה מיליארד דולר לפי שווי של כמעט 14 מיליארד דולר, בהובלת אמזון.

ב-8 ביוני 2025 דווח שמטא נמצאת במגעים להשקעה של מעל 10 מיליארד דולר בסקייל AI.

## Remotasks
בשנת 2017 הקימה חברת סקייל AI את Remotasks, פלטפורמת מיקור המונים שנועדה לסייע ביצירת מאגרי נתונים מסומנים לצורכי למידת מכונה, בעיקר בתחומים כגון ראייה ממוחשבת ורכב אוטונומי. לחברה פעילות בדרום-מזרח אסיה ובאפריקה.

בשנת 2019 הקימה סקייל AI את החברה Smart Ecosystem Philippines לצורך תפעול Remotasks בפיליפינים. בפיליפינים מועסקים רבים כקבלנים עצמאיים שאינם מכוסים תחת חוקי העבודה המקומיים. חלק מהתשלומים עבור פעולות סימון ירדו לפחות מסנט אחד, בשל "תחרות אכזרית" לאחר שהפלטפורמה התרחבה גם להודו ולוונצואלה. דיווחים העלו כי תשלומים מאוחרים הפכו לשכיחים, וכי חלק מהעובדים קיבלו רק אחוזים בודדים מהתגמול שהובטח להם. מחקר של אוניברסיטת אוקספורד משנת 2022 קבע כי Remotasks עומדת רק בשניים מתוך עשרה קריטריונים של "עבודה הוגנת".

הפלטפורמה ספגה לביקורת על הסתרת הקשר עם Scale AI, על תקשורת לא שקופה עם העובדים, ועל שינויים פתאומיים בגישה לפלטפורמה באזורים מסוימים. בתחילת 2024 הודיעה החברה על הפסקת פעילותה במספר מדינות, בהן קניה, ניגריה ופקיסטן, בטענה לשיקולים מנהליים ותפעוליים.

## Outlier
Outlier היא פלטפורמת עבודה נוספת שמופעלת על ידי Scale AI, ונועדה לעבודה עם נתונים עבור בינה מלאכותית יוצרת, בדגש על פיתוח וכוונון של מודלים גדולים לשפה.

## קישורים חיצוניים
* 
* www.remotasks.com (אתר Remotasks)

## הערות שוליים

קטגוריה:חברות אמריקאיות
לוסי גואו

**לוסי גואו** (באנגלית: **Lucy Guo**, נולדה ב-14 באוקטובר 1994) היא מיליארדרית מהנדסת ומשפיענית רשת אמריקאית, ממייסדי חברת סקייל AI בשנת 2016, אשר פוטרה ממנה בשנת 2018. בשנת 2022 הקימה את Passes, פלטפורמה מתחרה ל-OnlyFans. נכון לשנת 2025, גואו היא האישה הצעירה ביותר ברשימת המיליארדריות שצברו את הונן בעצמן, בזכות חלקה בסקייל AI.

## ביוגרפיה
גואו נולדה וגדלה בפרימונט, קליפורניה, להורים מהגרים מסין שעבדו כמהנדסי חשמל. כבר בילדותה החלה לעסוק בתכנות. בגיל ההתבגרות לימדה את עצמה לתכנת, והחלה להרוויח כסף מבניית בוטים למשחק המקוון Neopets ומכירת נכסים דיגיטליים במשחק. היא למדה מדעי המחשב באוניברסיטת קרנגי מלון, אך פרשה בשנת 2014 לאחר שזכתה במלגת ת'יל, מענק דו-שנתי בסך של 100,000 דולר לפרויקט יזמות לצעירים במקום להשלים את לימודיהם.

## קריירה
לאחר שעזבה את קרנגי מלון, עבדה גואו בהתמחות בפייסבוק, ובהמשך הצטרפה כמעצבת הראשונה לסנאפצ'ט, שם הייתה שותפה בפיתוח שירות "Snap Maps".

בהמשך עברה לעבוד בקוורה, שם הכירה את אלכסנדר ואנג, והשניים ייסדו יחד את Scale AI בשנת 2016. שנתיים לאחר מכן, בשנת 2018, היא פוטרה מהחברה. באותה שנה השיקה אפליקציה בשם Apply to Date, שאפשרה למשתמשים ליצור קו"ח לדייטים.

בשנת 2022 ייסדה את Passes, פלטפורמה למוניטיזציה של תוכן, המתחרה ב-OnlyFans. החברה בשנת 2024 גייסה סבב גיוס A בהיקף של 40 מיליון דולר. בהמשך נחשפה פלטפורמת Passes לביקורת ציבורית בעקבות דיווחים על חשבונות של קטינים, לרבות חשבון של ילדה בת 12 שנחסם בפלטפורמה אחרת אך פורסם ב-Passes, ונחסם רק לאחר פנייה מצד ה"ניו יורק טיימס". במרץ 2025 הוגשה תביעה נגד החברה ונגד גואו עצמה בטענה להפצה של חומר מיני שלה כשהייתה ילדה.

## חיים אישיים
במשך מספר שנים חיה בתור נוודית דיגיטלית, עד שבשנת 2020 רכשה דירה במיאמי בשווי 6.7 מיליון דולר, שם מסיבות שקיימה בדירה גרמה לסכסוכים עם שכניה. בשנת 2022 כונתה על ידי ניו יורק פוסט "נערת המסיבות מספר 1 של מיאמי".

בשנת 2024 רכשה בית נוסף בשווי 4.2 מיליון דולר בווסט הוליווד .

## קישורים חיצוניים

* פרופיל לוסי גואו בפורבס

## הערות שוליים

קטגוריה:מיליארדריות
קטגוריה:אמריקאים ממוצא סיני
קטגוריה:משקיעי הון סיכון אמריקאים
קטגוריה:מיליארדרים אמריקאים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
נושאי הפנסים

**נושאי הפנסים** (באנגלית: **The Lantern Bearers**) הוא ציור שמן סימבוליסטי מאת האמן האמריקאי מקספילד פאריש, שנוצר בשנת 1908. היצירה מציגה קבוצה של דמויות בלבן הנושאות פנסים צהובים מוארים, הממוקמות על גרם מדרגות תחת שמיים כחולים קובלטיים וענפי עץ בעלי עלווה עבותה. הציור שואב מאפיינים מתנועת הסימבוליזם, ובאמצעות הקומפוזיציה ההרמונית, הצבעוניות המוארת והאווירה המיסטית - הוא יוצר תחושת רוחניות וחזון כמעט על-טבעי.

פאריש יצר את היצירה בתקופת שיא שיתופו עם מגזין "Collier’s", עמו חתם על חוזה בלעדי בשנים 1904–1910. מגזין זה, בעל פורמט עמודים גדול מן המקובל, העניק לפאריש חופש עיצובי יוצא דופן. הציור שימש ככריכת גיליון דצמבר 1910 ונחשב לנקודת שיא בתקופה זו. הוא מציג את המעבר של פאריש ממסחור גרפי לתחכום אמנותי עמוק יותר.

ביצירה זו, פאריש מייצר תמונה בעלת עומק חזותי ורוחני, תוך שימוש בטכניקת גלזורה מסורתית: הנחת שכבות דקות של פיגמנט טהור שקוף מעל בסיס לבן, ליצירת תחושת זוהר פנימי. פאריש שילב בגלזורה גם ניגודים חדים של אור וצל. טכניקה זו הפכה לסימן ההיכר שלו.

אחד האלמנטים הבולטים ביצירה הוא השימוש בצבע המכונה "כחול פאריש"  - גוון קובלט בוהק המופיע בשמיים ובשולי הדימוי. צבע זה, שמופיע בעקביות ביצירותיו של פאריש, הפך מזוהה עמו עד כדי כך שזכה לשם משלו.

פאריש נמנע משרטוטים חיים ממושכים, והשתמש בצילום ככלי עזר בתהליך היצירה. בהשפעת מורו תומאס אנהוץ, הוא החל לצלם את המודלים ולצייר מתמונותיהם. המודלית סוזן לווין שימשה כהשראה לדמות הפיירו היושב בפינה השמאלית התחתונה של הציור, המבוסס ישירות על צילום.

השפעות בולטות נוספות על פאריש הגיעו ממורו הווארד פייל, ממנו למד במכון דרקסל. פייל עודד אותו להקפיד על דיוק היסטורי בתלבושות ובלבוש הדמויות, כחלק מהשאיפה ליצור עולם פנטסטי מהימן שיאפשר לצופים "להיכנס פנימה" לתוך הדימוי ולחלום אותו.

פאריש קיבל את אהדת הקהל הרחב ולא נרתע מהפופולריות שלו. עד שנת 1925, אחד מכל ארבעה בתים בארצות הברית כלל הדפס של יצירתו. שמו הוזכר בסקרים לצידם של ענקי האמנות כמו ואן גוך וסזאן. אנדי וורהול היה בין מעריציו. בשנת 2006 נמכר הציור ביותר מ־4 מיליון דולר, פי שניים מהערכות המוקדמות, לקרן האמנות של אליס וולטון.

## הערות שוליים

קטגוריה:ציורי שמן
קטגוריה:סימבוליזם
קטגוריה:ציורים מהמאה ה-20
הישרדות 44

**הישרדות 44** (באנגלית: **Survivor 44**) היא העונה ה-44 של תוכנית המציאות האמריקאית "הישרדות". העונה צולמה מ-5 ביוני עד 30 ביוני 2022, ושודרה לראשונה ב-1 במרץ 2023 ברשת השידור האמריקאית CBS. העונה צולמה באיי ממנוקה, פיג'י. העונה הונחתה על ידי ג'ף פרובסט, מורכבת מ-26 ימים של משחק עם 18 מתמודדים.

## אודות העונה
עונתה ה-44 של התוכנית עלתה לשידור בארצות הברית ב-1 במרץ 2023. כיאה לעידן החדש של התכנית, עונה זו נמשכה כ־26 ימים וצולמה בפיג'י. הקאסט, כמו קודמו, שצפה בעונות 41 ו־42, היה יותר מודע ומוכן לשינויים הדראסטיים של התכנית. טוויסט ייחודי לעונה זו שנוסף היה "אליל בכלוב" - כלוב נעול שהופיע למראה כל עם יתרון בפנים, שבשביל לפתוח אותו היה צריך לחפש את המפתח. היתרון בתוך הכלוב היה אליל חסינות סודי ואליל מזויף ללא כוח, לשימושם החופשי של פותח הכלוב. לכל שבט הצורה של האליל האמיתי והמזויף הייתה שונה, אשר התחלפה בין שלוש צורות שונות (שרשרת חרוזים, שרשרת מדליה ושרשרת מטבע), דבר אשר נועד ליצור בלבול בקרב השחקנים.

הקאסט חולק לשלושה שבטים: שבט רָאטוּ (כתום), שבט סוֹקַה (ירוק) ושבט טִיקַה (סגול). שבט האיחוד נקבע וָא-וָא וצבעו שחור עם סממנים אדומים.

בחלק הראשון של העונה, נשלח מתמודד מכל שבט לאי נפרד ובו הגריל שבט אחר אליו הוא חוזר עם פסלון חסינות. כמו כן, לפני האיחוד, הוערבבו השבטים מחדש לשתי קבוצות והתחרו לפני כן במשימת חסינות קבוצתית, כאשר הקבוצה שניצחה הבטיחה את מקומה באיחוד והקבוצה השנייה נשלחה למועצת שבט והדיחה את אחד מחבריה.

מתמודדים בולטים בעונה היו מת'יו גרינסטד-מיילי משבט ראטו, אשר היה חברתי מאוד ואסטרטג מבטיח, אך לאחר שטיפס על סלע במטרה לצוד סרטנים, נפל ופרק את הכתף. הוא הצליח להישאר במשחק עד יום 11, שבו פרש עקב כאבים חזקים בכתף בעקבות הנפילה. בשבט סוקה היה את דאני מאסה השובב, אשר היה חברותי אך יהיר ואהב לעשות סלטות. מאותו השבט, פראני מרין ומאט בלאנקנשיפ, פיתחו קשר חברותי שהתפתח למתח רומנטי שאותו היה קשה להסתיר. פראני בפרט הייתה מתמודדת חזקה במשימות חסינות אישית. משבט טיקה היה את ברוס פרולט בן ה־46 אשר נחבט בראשו במשימה הראשונה ונאלץ להתפנות מהאי כבר בלילה הראשון. זאת ועוד הפכו את שבט טיקה לשבט חלש ביחס לשאר, שלאחר האיחוד נשארו ממנו רק שלושה חברים מקוריים: קרולין וויגר, קרסון גארט וג'אמיל "ג'אם ג'אם" ארוֹצ'וֹ. שלושת המתמודדים האלו הצליחו כנגד כל הסיכויים, להתקדם במשחק עקב כישרונם החברתי-אסטרטגי והיתרונות של כל אחד מהמתמודדים, מה שהוביל לכך שכל השלושה היו ברביעייה האחרונה ושניים מהם בשלישיית הגמר. קרולין בפרט הייתה מתמודדת מאוד פופולרית, עקב היותה בעל אופי אקצנטרי וייחודי מאוד, שהחליטה לבוא הכי אותנטית שאפשר. היידי משבט סוקה היא הפיינליסטית השלישית, שזכתה במשימת החסינות האחרונה אך החליטה לעשות את משימת האש בעצמה נגד קרסון, פייבוריט המושבעים לזכייה, כדי להשתמש בכך מול חבר המושבעים. היא שברה את שיא המהירות במשימת האש ועלתה לגמר.

מנצח העונה הוא ג'אם ג'אם ארוצ'ו הפוארטו-ריקני בן ה־36, שכישוריו החברתיים החזקים ביותר ביחד עם שלישיית טיקה החזקה, הצליח להעפיל עד לגמר ולהקסים את המושבעים להעניק לו את הניצחון. הוא הביס את היידי לאגארס-גרינבלט ואת קרולין וויגר ברוב קולות של 7-1-0 בגמר.

44
הישרדות: קמבודיה – הזדמנות שנייה

**הישרדות: קמבודיה – הזדמנות שנייה** (באנגלית: **Survivor: Cambodia – Second Chance**) היא העונה ה-31 של תוכנית המציאות האמריקאית "הישרדות". העונה צולמה מ-31 במאי עד 8 ביולי 2015, ושודרה לראשונה ב-23 בספטמבר 2015 ברשת השידור האמריקאית CBS. העונה צולמה בקו רונג, קמבודיה. העונה הונחתה על ידי ג'ף פרובסט, מורכבת מ-39 ימים של משחק עם 20 מתמודדים.

## אודות העונה
עונה זה (בכורה: 23 בספטמבר 2015) צולמה בקאו-רונג בקמבודיה, זו עונת האולסטארס המלאה והשלישית בתולדות התוכנית ולראשונה קהל הצופים הוא זה שבחר את משתתפי העונה החדשה מרשימה שפורסמה באתר התוכנית, הרשימה כללה 16 נשים ו-16 גברים שהפסידו בעונות קודמות ומכל קבוצה נבחרו עשרת האנשים עם כמות ההצבעות הגבוה ביותר, 20 המשתתפים האחרונים זוכים בעצם בהזדמנות שנייה לזכות במשחק. משתתפי העונה נחשפו בסיום הגמר של העונה השלושים ויצאו הישר מן השידור החי לטיסה לקמבודיה להתחיל את צילומי העונה החדשה. העונה בלטה במיוחד בהדחות המפתיעות שביצעו המתמודדים ככל שהתקדמו השלבים, וכן בהיווצרותם של "גושי הצבעה" בשלב האיחוד, קבוצת שורדים אשר הרכבה משתנה ממועצה למועצה שמצביעה ביחד ללא מחויבות לברית מסוימת. המנצח היה ג'רמי קולינס (עונה 29) אשר השתמש באסטרטגיית "מגן הבשר", שבה הוא שמר סביבו שחקנים מאיימים יותר ממנו במטרה לא להיות האיום החזק ביותר. קולינס ניצח בתוצאה 10-0-0 את ספנסר בלדסו וטאשה פוקס (שניהם מעונה 28). בנוסף אליהם בלטו ג'ו אנגלים (עונה 30) ששוב הוכיח עליונות פיזית, קלי וונטוורת' (עונה 29) שהייתה בתחתית והצליחה להתקדם בזכות שימוש נכון בפסלוני חסינות ואבי-מריה גומז (עונה 25) ששוב התבררה כשחקנית לא יציבה שתעשה הכל על מנת להתקדם.

קמבודיה — הזדמנות שנייה
Clarion (חברה)

**פורסיה קלריון אלקטרוניקס** (ביפנית: **フォルシアクラリオン・エレクトロニクス株式会社**) היא יצרנית יפנית של מערכות אלקטרוניקה, ניווט ושמע לרכב.

קלריון מספקת מערכות למספר רב של יצרני רכב ברחבי העולם, בהם סאאב, סוזוקי, פורד, פולקסווגן, פרוטון, טויוטה, סובארו ופיג'ו.

## היסטוריה
החברה נוסדה בשנת 1940 תחת השם Hakusan Wireless Electric, במטרה לייצר מכשירי רדיו ביתיים.

בשנת 1943, הודיעה החברה על מיזוג עם חברת Takizawa Wireless Electric ומותגה מחדש תחת השם Teikoku Dempa.

בשנת 1970, מותגה מחדש תחת השם Clarion והקימה את המפעל הראשון שלה במלזיה.

בשנת 1983, הקימה מפעל בצרפת.

בשנת 1989, הקימה מפעל בפיליפינים.

בשנת 1998, פיתחה את מחשב הרכב הראשון בעולם בשיתוף עם חברת מיקרוסופט.

בשנת 2006, נרכשה החברה על ידי קבוצת היטאצ'י, מוצגה מחדש תחת השם Clarion והודיעה שכלל מוצריה בעולם ישווקו תחת השם החדש.

החל משנת 2019, החברה נמצאת בבעלות מלאה של חברת פורביה (Forvia).

## קישורים חיצוניים

* 
* 

## הערות שוליים

קטגוריה:חברות אלקטרוניקה יפניות
קטגוריה:מערכות שמע
יהונתן צוובנר

**יהונתן צוובנר** (ט"ז בחשוון ה'תשי"א, 27 באוקטובר 1950 – י' בתשרי ה'תשל"ד, 6 באוקטובר 1973) היה חייל צה"ל שעוטר בצל"ש הרמטכ"ל לאחר נפילתו במלחמת יום הכיפורים.

## ביוגרפיה
צוובנר נולד בירושלים לחיה ולעקיבא. לו אח גדול ואח קטן. הוא התחנך בשכונת בית הכרם ובבית הספר התיכון על שם מיי בויאר והיה שחקן בקבוצת הכדורסל בית"ר ירושלים. בתחילת אוגוסט 1969 גויס לצה"ל והוצב בחיל השריון. הוא עבר קורס קצינים והתנדב לשירות קבע.

כחייל צה"ל לחם במלחמת יום הכיפורים בתעלת סואץ, שם גם נהרג ביומה הראשון של המלחמה, 6 באוקטובר 1973. לאחר נפילתו קיבל את צל"ש הרמטכ"ל על מעשה גבורה שגילה בקרב בו נפל:

הוא נקבר בבית הקברות הצבאי בהר הרצל.

## קישורים חיצוניים
* 

## הערות שוליים

קטגוריה:חללי צה"ל במלחמת יום הכיפורים
קטגוריה:מעוטרי צל"ש הרמטכ"ל במלחמת יום הכיפורים
קטגוריה:ירושלים: אישים
קטגוריה:בוגרי תיכון בויאר
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1950
קטגוריה:ישראלים שנפטרו ב-1973
הישרדות: קו רונג – מוח נגד כוח נגד יופי

**הישרדות: קו רונג – מוח נגד כוח נגד יופי** (באנגלית: **Survivor: Kaôh Rōng – Brains vs. Brawn vs. Beauty**) היא העונה ה-32 של תוכנית המציאות האמריקאית "הישרדות". העונה צולמה מ-30 במרץ עד 7 במאי 2015, ושודרה לראשונה ב-17 בפברואר 2016 ברשת השידור האמריקאית CBS. העונה צולמה בקו רונג, קמבודיה. העונה הונחתה על ידי ג'ף פרובסט, מורכבת מ-39 ימים של משחק עם 18 מתמודדים.

## אודות העונה
עונה זו (בכורה: 17 בפברואר 2016) צולמה בקו רונג שבקמבודיה, וכמו בעונה 28 - שמונה-עשר מתמודדים חולקו לשלושה שבטים: חכמים, חזקים, ואנשים יפים. בעונה זו הופיע לראשונה שינוי במשחק ביום ה-38, שבו המנצח במשימה קיבל את הזכות להדיח מושבע אחד, ולשלול ממנו את ההשתתפות וההצבעה במועצת הגמר. המתמודדת מישל פיצג'רלד (שבט היופי) זכתה במשימה זו, ובחרה להדיח את המושבע ניל גוטליב. פיצג'רלד גברה בגמר על המתמודדים אוברי בראקו משבט המוח אשר שלטה בעונה מבחינה אסטרטגית (שבה גם בעונות ה-34 וה-38), וטאי טראנג משבט היופי (שב בעונה ה-34) אשר מצא פסלון חסינות ובגד בכמה מהבריתות שלו (5-2-0 בהתאמה). בתוכנית האיחוד הזמרת סיה הכריזה במפתיע שהיא תורמת חמישים אלף דולר לטראנג, וחמישים אלף דולר נוספים לארגון זכויות בעלי-חיים, לאחר שהתרשמה מהחיבה שהפגין טראנג כלפי בעלי-חיים במהלך העונה. טוויסט נוסף מעונה זו הוא האפשרות לשלב שני פסלוני חסינות ליצירת פסלון חסינות אחד שניתן להשתמש אחרי הקראת הקולות. בעונה זו בלטו גם המתמודדת דבי וונר הצבעונית משבט המוח (שבה להשתתף בעונה ה-34) והמתמודדים סקוט פולרד וקייל ג'ייסון משבט החזקים אשר התנהגו בבריונות כלפי חברת שבטם אלישיה הולדן. עונה זו זכורה גם בקשה מבחינה פיזית ופונו בה מספר שיא של שלושה מתמודדים בשל סיבות רפואיות. אחד המתמודדים שפונו מהמשחק, קיילב ריינולדס, הוחזר לאחר מכן גם לעונה ה-34 של התוכנית. עונה זו והעונה הקודמת (קמבודיה, שלמעשה צולמה לאחר קו רונג) הן האחרונות שצולמו במדינה שהיא לא פיג'י.

קו רונג – מוח נגד כוח נגד יופי
פיניניאנג מנוק

**פיניניאנג מנוק** (בפיליפינית: **Pininyahang Manok**) הוא מרק מהמטבח הפיליפיני, המבושל בחלב קוקוס, עוף ואננס.

המרק מבושל עם עוף, אננס, גזר, תפוחי אדמה, פלפל, שום, בצל, ומלח שאותם מערבבים יחד ומבשלים בעם חלב קוקוס ומים.

למאכל גרסאות רבות ומלבד הגרסה הבסיסית, קיימות גרסות על בסיס קורנפלור, גבינה, נקניקיות, ביצים או עגבניות.

נהוג לאכול את המאכל כמנה עיקרית ובליווי אורז לבן, בצל ירוק ואגוזי קשיו.

## קישורים חיצוניים

## הערות שוליים

קטגוריה:המטבח הפיליפיני
קטגוריה:מרקים
קטגוריה:מאכלי עוף
מותו של רובין הוד

**מותו של רובין הוד** (באנגלית: **The Death of Robin Hood**) הוא סרט דרמה אפי אמריקאי, שנכתב ובוים על ידי מייקל סרנוסקי ומבוסס על אגדות רובין הוד. בסרט מככבים יו ג'קמן, ג'ודי קומר, ביל סקושגורד, מאריי ברטלט ונואה ג'ופ.

## תקציר העלילה
רובין הוד מתמודד עם השלכות עברו האלים בעודו פצוע קשה ונמצא בידי אישה מסתורית.

## צוות השחקנים
* יו ג'קמן – **[[רובין הוד]]**
* ג'ודי קומר
* ביל סקושגורד
* מאריי ברטלט
* נואה ג'ופ

## הפקה
במאי 2024 הוכרז כי עיבוד מחודש ואפל יותר של אגדת רובין הוד נמצא בפיתוח, כאשר מייקל סרנוסקי משמש כתסריטאי ובמאי, ויו ג'קמן וג'ודי קומר מככבים בתפקידים הראשיים. זמן קצר לאחר מכן רכשה חברת "A24" את זכויות ההפצה בארצות הברית לאחר מכרז אינטנסיבי מול החברה "מארשה דו פילם".] בפברואר 2025 נמסר גם על ליהוקם של ביל סקושגורד, מארי ברטלט ונואה ג'ופ.

הצילומים החלו בתחילת פברואר 2025 בצפון אירלנד, והסתיימו בשלהי מרץ 2025.

## קישורים חיצוניים

## הערות שוליים

קטגוריה:סרטי דרמה אמריקאיים
קטגוריה:סרטי רובין הוד
הרים בקוליור

**הרים בקוליור** הוא ציור משנת 1905 מאת האמן הצרפתי אנדרה דרן. הציור נוצר בעת שעבד אנדרה דרן לצד אנרי מאטיס בנמל הדיג קוליור שבצרפת. הציור נמצא בגלריית האמנות הלאומית בוושינגטון די. סי. מאז מות ג'ון היי ויטני, בעליו הקודם, בשנת 1982. בציור ניכרות משיכות מכחול ארוכות בצבעים כגון ירוק בוהק, כחול, סגלגל וורוד. כל הסצנה מוצגת תחת שמים בגווני ג'ייד וטורקיז.

## תיאור היצירה
הציור הרים בקוליור צויר באמצע 1905, כאשר אנדרה דרן עבד עם אנרי מאטיס, לאחר שהושפע מוינסנט ואן גוך. זוהי דוגמה לאמנות הפוביזם. העצים והדשא צוירו במכות מכחול ארוכות, והצבע שבו השתמשו היה מופחת ברגש לעומת הצבע בו השתמש וינסנט ואן גוך. מאטיס הצטרף לדרן לציור נופים בנמל הדיג קוליור שברגלי הרי הפירנאים, והאמנים עבדו יחד והפיקו יצירות אמנות. השדה שבחזית, העצים ורגלי ההרים צוירו במכות מכחול גדולות של ירוק בוהק, כחול, סגלגל וורוד, מה שמעיד על מפגש טעון במיוחד עם העולם הטבעי. ההרים עוצבו כשטחים שטוחים של צבע, וכל הסצנה מוצגת תחת שמים בגווני ג'ייד וטורקיז. הצבע בציור מופחת ברגש בהשוואה לעבודותיהם הקודמות ופחות מחייב, ועל פי מאטיס אמנות הפוביזם אינה הכול, אך היא הבסיס לכל דבר. מאז 1982 נמצא הציור בהגלריה הלאומית לאמנות בוושינגטון, לאחר מות ג'ון היי ויטני, שהיה שגריר ארצות הברית בממלכה המאוחדת, מוציא לאור של הניו יורק הרלד טריביון ואספן אמנות.

## קישורים חיצוניים

## הערות שוליים

קטגוריה:ציורי נוף
קטגוריה:הגלריה הלאומית לאמנות וושינגטון: ציורים
קטגוריה:ציורי שמן
קטגוריה:פוביזם
קטגוריה:ציורים משנות ה-1900
קנזס (נהר)

**נהר קנזס**, הידוע גם בשם **קאו**, הוא נהר מתפתל בצפון-מזרח קנזס שבארצות הברית. הוא מהווה, באופן פוטנציאלי, את החלק הדרום-מערבי ביותר של אגן הניקוז של נהר המיזורי, אשר לעיתים נחשב כחלק הצפון-מערבי ביותר של אגן הניקוז הנרחב של נהר המיסיסיפי. שני שמותיו של הנהר מקורם בשבט קאנזה (קאו), שהתגורר בעבר באזור זה; העיר קנזס סיטי נקראה על שם הנהר וכך גם המדינה קנזס.

עמק הנהר משתרע ברוחב ממוצע של 4.2 קילומטרים, כאשר הנקודות הרחבות ביותר נמצאות בין ואמגו לרוסוויל, שם הוא מגיע עד לרוחב של , ולאחר מכן מצטמצם לרוחב של 1.6 קילומטרים או פחות במקומות שמתחת ליודורה ודה סוטו. חלק ניכר מאגן הניקוז של הנהר מוסדר על ידי סכרים לשליטה בשיטפונות, אך נהר קנזס זורם באופן כללי בחופשיות ויש בו מכשולים מינוריים בלבד, כולל סכרים להסטת מים וסכר הידרואלקטרי בעל השפעה נמוכה.

## מסלול
נהר קנזס נוצר במפגש בין נהר סמוקי היל ונהר רפבליקן ליד העיר ג'נקשן סיטי שבמדינת קנזס, בגובה של כ־317 מטר מעל פני הים. משם הוא זורם בכיוון כללי מזרחה לאורך כ־238 קילומטרים, עד לשפכו לנהר המיזורי בעיר קנזס סיטי, בגובה של כ־219 מטר.

הנהר חוצה את אזור המישורים הגבוהים של מרכז קנזס, ונכנס בהדרגה לאזורים נמוכים יותר בצפון־מזרח המדינה. הוא עובר דרך כמה ערים מרכזיות, בהן:
* מנהטן – סמוך לאוניברסיטת מדינת קנזס.
* וואמגו – עיירה קטנה בעלת חשיבות חקלאית.
* טופיקה – עיר הבירה של מדינת קנזס, שבה מתרחבת תשתית הסכרים.
* לורנס – מרכז אקדמי ותרבותי, ובו תחנת הכוח ההידרואלקטרית היחידה על הנהר.
* דה־סוטו, בונר ספרינגס וקנזס סיטי – קצהו המזרחי של הנהר, בו הוא נשפך לנהר המיזורי.

במהלך זרימתו, הנהר עובר דרך אזורים מגוונים מבחינת שימושי קרקע: מישורים חקלאיים, אזורים מיוערים, אזורים עירוניים וכפריים. אפיק הנהר מתאפיין בשינויי כיוון רבים ובאיים חוליים זמניים, הנוצרים ונעלמים בהתאם לעונות השנה ולעוצמת הזרימה.

נהר קנזס מקבל זרימה משורה של יובלים חשובים, בהם:
* נהר בלו
* נהר דלאוור
* נהר ווקארוסה
* נהר סליין – דרך סמוקי היל

לאורך המסלול קיימים מספר סכרים והטיות מים לצורכי חקלאות, תעשייה ואספקת מים עירונית. במקטעים מסוימים קיימת פגיעה במורפולוגיה של הנהר כתוצאה מהתערבות האדם, ובשנים האחרונות נעשים מאמצים לשיקום חלקים אלו, בדגש על שימור בתי גידול טבעיים ושיפור איכות המים.

## גאולוגיה
הנהר חותר בתוך סלעים סדימנטריים (פחמתי ושלי), שגילם נע בין 300 ל־250 מיליון שנים, וחשוף מתחתיו להצטברויות קוווטרניות – חול, חרסית ולס.

## קישורים חיצוניים

## הערות שוליים

קטגוריה:ארצות הברית: נהרות
קטגוריה:קנזס סיטי
קטגוריה:קנזס
Go Away Little Girl

"**Go Away Little Girl**" הוא שיר שנכתב על ידי ג'רי גופין וקרול קינג. הוא הוקלט לראשונה על ידי בובי וי בהוצאת ליברטי רקורדס ב-28 במרץ 1962. השיר נכנס שלוש פעמים לטופ 20 האמריקאי: בביצועו של סטיב לורנס ב-1963 (מקום ראשון בארצות הברית), בביצוע הרכב הפופ "The Happenings" ב-1966 (מקום 12 בארצות הברית), ובביצועו של דוני אוסמונד ב-1971 (מספר 1 בארצות הברית). זהו גם השיר הראשון, ואחד מתשעה בלבד, שהגיע למקום הראשון בארצות הברית על ידי שני אמנים שונים.

## גרסת סטיב לורנס
סטיב לורנס הוציא לאור את גרסתו לשיר בסוף שנת 1962. הסינגל הגיע למקום הראשון בבילבורד הוט 100 בינואר 1963 ונשאר במקום הראשון במשך שבועיים. גרסה זו גם שהתה שישה שבועות בראש מצעד ההאזנה הקלה בארצות הברית. השיר הגיע למקום ה-14 במצעד הסינגלים החמים של ה-R&B. מחוץ לארצות הברית, השיר הגיע למקום הראשון במצעד הניו זילנדי ולמקום ה-18 בקנדה.

## גרסת מארק וינטר
גרסת הכיסוי של הזמר האנגלי מארק וינטר  משנת 1962, בלייבל Pye Records נכנסה גם היא למצעד הסינגלים הבריטי, והגיעה למקום השישי בבריטניה.

## גרסת דוני אוסמונד

גרסת הכיסוי של דוני אוסמונד לשיר הגיעה למקום הראשון במצעד הבילבורד הוט 100 ב-11 בספטמבר 1971, וצעד שם במשך שלושה שבועות. הגרסה של אוסמונד הגיעה גם למקום ה-36 במצעד הגו-סט האוסטרלי. הוא קיבל אלבום זהב על ידי ה-RIAA ב-13 באוקטובר 1971. אוסמונד היה בן 13 בזמן שהשיר הוקלט.

### ביצועים במצעד

### מכירות

## Go Away Little Boy
הזמרת האמריקנית מרלנה שו  ביצעה גרסה בשם "Yu-Ma / Go Away Little Boy" מאלבומה משנת 1977 "Sweet Beginnings". השיר הגיע למקום ה-21 במצעד הבילבורד R&B ונשאר בטופ 100 במשך 11 שבועות. זמרות נוספות ביצעו את הגרסה בה הוחלפה המילה "girl" ב-"boy". ידועה במיוחד, גרסתה של ילדת הפלא בת ה-9, ניקה קוסטה, שביצעה את השיר מתוך אלבום הבכורה שלה "Nikka Costa" משנת 1981.

## קישורים חיצוניים
* 20px "Go Away Little Girl", במסד הנתונים המוזיקלי Discogs
* 30px "Go Away Little Girl", במסד הנתונים המוזיקלי Genius
* 20px "Go Away Little Girl", באתר המוזיקה Spotify
* 44px "Go Away Little Girl", באתר המוזיקה אפל מיוזיק
* 44px "Go Away Little Girl", באתר המוזיקה Deezer
* 55px "Go Away Little Girl", באתר המוזיקה Tidal
* 20px "Go Away Little Girl", באתר המוזיקה Last.fm
* 20px "Go Away Little Girl", באתר המוזיקה SoundCloud
* 20px "Go Away Little Girl", באתר המוזיקה Musixmatch
* "Go Away Little Girl", באתר המוזיקה SecondHandSongs

###### ביצועים
* 
* 
* 
* 
* 
* 
* 

## הערות שוליים

קטגוריה:שירי 1962
קטגוריה:סינגלים מ-1962
קטגוריה:סינגלים מ-1963
קטגוריה:סינגלים מ-1971
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה רקורדס
איגאדו

**איגאדו** (בפיליפינית: **Igado**) הוא מאכל בשרי מהמטבח הפיליפיני, שמקורו באזור אילוקוס.

המאכל מורכב מבשר חזיר, כבד וחלקי פנים הנחתכים לרצועות דקות ומבושלים עם אפונה, פלפל, מלח, רוטב סויה וחומץ.

למאכל גרסאות רבות ומלבד הגרסה הבסיסית, קיימות גרסות על בסיס קורנפלור, גבינה, נקניקיות, ביצים או עגבניות.

שם המאכל נגזר מהמילה הספרדית איגאדו (Hígado) שפירושה כבד שהוא המרכיב העיקרי במאכל.

## קישורים חיצוניים

## הערות שוליים

קטגוריה:המטבח הפיליפיני
קטגוריה:מאכלי בשר חזיר
רוביניו (1997)

**רוביניו אלכסנדרה ריביירו ויירה** (בפורטוגזית: **Ricardo Alexandre Ribeiro Vieira**; ב-31 ביולי 1997 ידוע גם כ**רוביניו**) הוא כדורגלן פורטוגלי המשחק בעמדת הקשר ההתקפי בהפועל חיפה.

## קריירה
רוביניו נולד בליסבון. הוא התחיל לשחק כדורגל בקבוצת כדורגל חובבנית "לינדה-א-ולהה", ממנה עבר לספורטינג ליסבון ובהמשך לאקדמיקה. בגיל 19 הצטרף לקבוצה הבוגרת של לינדה-א-ולהה.

בקיץ  חתם בבלננסש סאד מליגת העל הפורטוגזית.

הופעת הבכורה של רוביניו בליגה הבכירה הפורטוגלית התקיימה ב-15 בספטמבר 2019, כאשר נכנס כמחליף מאוחר בניצחון חוץ 3-1 נגד ק.ס. מריטימו. הוא סיים את העונה עם 15 הופעות ושער אחד בכל המסגרות, לאחר שהורחק בהפסד הליגה 7-1 לבראגה עקב התנגדות.

ב-12 בינואר 2021, רוביניו הושאל למועדון פ.ס. פנאפייל מליגה פורטוגל 2 עד 30 ביוני. זמן קצר לפני מועד זה, הוא הסכים לחוזה קבוע לשנתיים.

בקיץ  חתם בהפועל חיפה מליגת העל.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני הפועל חיפה
קטגוריה:כדורגלנים זרים בישראל
קטגוריה:ספורטאים פורטוגזים בישראל
קטגוריה:פורטוגזים שנולדו ב-1997
אומאנאק

**אוּמַאנַאק** היא עיירה באי אומאנאק, במחוז אוואנאטה שבמרכז-מערב גרינלנד. נכון לשנת 2020 היא מנתה 1,407 תושבים. היא העיירה השמינית בגודלה בגרינלנד ובה נמצא מסוף המעבורות הצפוני ביותר במדינה. העיירה נוסדה בשנת 1763 בשם אוֹמֶנַק (Omenak) ומשמשת כבסיס לציד ולדיג, עם מפעל שימורים ומחצבת שיש. משלחת הקולנוע האוניברסלית של גרינלנד, בהובלת הבמאי אַרְנוֹלְד פֿאַנְק, צילמה את הסרט "S.O.S Eisberg" משנת 1932 ליד אומנאק.

## גאוגרפיה
אומנאק ממוקמת 590 קילומטרים צפונית לחוג הארקטי באי אומנאק, הממוקם בזרוע הדרומית-מרכזית של האומנאק פיורד. אומנאק הוא גם השם הכללי שניתן לסדרת המבואות מצפון לצוק בנִיאַקוֹרְנַט בחצי האי נוּסוּאַק.

האי הוא גם ביתו של הר אומנאק, המתנשא בחדות רבה לגובה של 1170 מטרים. הטיפוס עליו דורש כישורים טכניים.

## תחבורה
אייר גרינלנד מפעילה שירותי מסוקים לנמל התעופה קַארְסוּט מנמל המסוקים אומנאק. הכפרים הסמוכים באזור אמונאק, מקבלים שירות על ידי מסוקי מטען מחוזיים. בחודשי הקיץ 'רויאל ארקטיק ליין' מפעילה את 'שירותי יישוב כפרי' שלה עם הפלגות בספינות קטנות לכפרים הסמוכים אליה, כולל שירות לקארסוט.

## תרבות
לילדים דנים וגרינלנדים מספרים שסנטה קלאוס גר במפרץ סְפְּרַגְלֶבּוּגְטֶן במערב האי. בקתת דשא (הטירה של סנטה) נבנתה שם עבור תוכנית טלוויזיה דנית ונשארה ביתו של סנטה בדמיון הפופולרי.

אלבומה השלישי של הזמרת הסקוטית קיי.טי טאנסטול Tiger suit, כולל את השיר "Uummannaq Song" - שיר אומנאק, אשר נוצר בהשראת נסיעתה לעיירה בספטמבר 2008.

אומנאק היא ביתה של "מוזיקת אומנאק" - פלטפורמת המוזיקה הצפונית ביותר בעולם על קרח הים.

## אקלים
לאומנאק יש אקלים טונדרה עם קיצים קצרים וקרים וחורפים ארוכים ומאד קרים.

## אוכלוסייה
אומנאק היא העיירה השנייה בגודלה בעיריית אוואנאטה. בשנת 2020 התגוררו בה 1,407 תושבים, ירידה של יותר מ-12% ביחס לאוכלוסייה בשנת 2000.

## אישים בולטים
* אֵלְקָה הַאַמּוֹנְד - ראש ממשלת גרינלנד לשעבר, האישה הראשונה לכהן כראש ממשלה בגרינלנד, גדלה באומנאק.
* נוּקַאקָה קוֹסְטֵר-וֶלְדָאוּ - שחקנית, זמרת, מיס גרינלנד לשעבר ואשתו של השחקן הדני נִיקוֹלַאי קוֹסְטֶר-וֶלְדָאוּ

## קישורים חיצוניים

קטגוריה:גרינלנד: ערים
מרילנד (SSBN-738)

**מרילנד** (**SSBN-738**; באנגלית: **USS Maryland**) היא צוללת גרעינית מסדרת אוהיו של צי ארצות הברית והיא נקראת על שם מדינת מרילנד. בסיס נמל הבית של מרילנד (SSBN-738) הוא בסיס הצוללות קינגס ביי.של צי ארצות הברית. הצוללת היא הצוללת ה-13 במספר בסדרה זו, והרביעית בהיסטוריה של הצי האמריקאי הנושאת את השם "מרילנד". היא מופעלת על ידי מנוע גרעיני, ומשמשת כחלק מכוח ההרתעה האסטרטגי של ארצות הברית.

הצוללת נבנתה במספנות Electric Boat של חברת ג'נרל דיינמיקס בעיר גרוטון, קונטיקט. השדרית שלה הונחה (laid down) על הקרקעית ב-22 באפריל 1986, היא הושקה (launched) ב-10 באוגוסט 1991, והוכנסה לשירות (commissioned) ב-13 ביוני 1992.

## מאפיינים טכניים
הצוללת USS Maryland נבנתה על ידי חטיבת Electric Boat של חברת ג'נרל דיינמיקס בעיר גרוטון, קונטיקט. היא מונעת באמצעות כור גרעיני אחד, המחובר למדחף יחיד, ומאפשר לה לפעול למשך תקופות ממושכות במעמקי הים ללא צורך בתדלוק. אורכה של הצוללת 560 רגל (כ-170.7 מטרים), ורוחבה 42 רגל (כ-12.8 מטרים). הדחיקה המלאה שלה בעת צלילה עומדת על כ-18,750 טון (כ-17,010 טון מטרי). מהירותה המרבית בעת הפלגה תת-ימית עולה על 20 קשרים (כ-37 קמ"ש). צוות הצוללת כולל 13 קצינים ו-121 חיילים בשירות סדיר, המתחלקים לשני צוותים מבצעיים – "צוות כחול" ו"צוות זהב", הפועלים לסירוגין. הצוללת חמושה ב-24 משגרי טילים בליסטיים מדגם Trident II (D5) ובארבעה צינורות טורפדו בקוטר 533 מ"מ, המשמשים להגנה מטווח קרוב.

מרילנד (SSBN-738) שייכת לסיווג SSBN – צוללת גרעינית בליסטית (Ship, Submersible, Ballistic, Nuclear), שתפקידה העיקרי הוא לשמש מרכיב ימי במערך ההרתעה הגרעינית של ארצות הברית. היא שונה במהותה מצוללות התקפיות (SSN) ומצוללות טילי שיוט (SSGN).

צוללות SSBN, כמו מרילנד (SSBN-738), מצוידות ב־24 משגרי טילים בליסטיים מדגם Trident II, המאפשרים להן לשהות במעמקי האוקיינוס לפרקי זמן ממושכים ולבצע "סיורי הרתעה" בלתי נראים. הן נבנות לשם השגת יכולת "מכה שנייה" במקרה של תקיפה גרעינית על ארצות הברית.

זאת בניגוד לצוללות SSGN, שתוכננו לתקיפה מדויקת באמצעות טילי שיוט (כגון Tomahawk), ולתמיכה בכוחות מיוחדים, ולעומת צוללות SSN, שמשימתן העיקרית היא לוחמה נגד ספינות, צוללות, ואיסוף מודיעין בקרבת החוף. להבדיל מ-SSBN, צוללות SSGN ו-SSN אינן נושאות נשק גרעיני בליסטי אסטרטגי.

## קישורים חיצוניים

## הערות שוליים
קטגוריה:צוללות גרעיניות אמריקאיות
המכון להיסטוריה יהודית של אוסטריה

**המכון להיסטוריה של יהודי אוסטריה** (בגרמנית: **Institut für jüdische Geschichte Österreichs)** הוקם בשנת 1988 בסנקט פלטן ביוזמת ההיסטוריון הווינאי קלאוס לורמן, במקור תחת השם "המכון להיסטוריה של היהודים באוסטריה", ומופעל על־ידי עמותה תומכת הנושאת את שמו. מטרת המכון היא חקר ההיסטוריה והתרבות של יהדות אוסטריה מאז ימי הביניים.

## ארגון והיסטוריה
המכון שוכן בבית החזן של בית הכנסת לשעבר בסנקט פלטן, המשמש כיום כאתר הנצחה. חלל בית הכנסת המקורי משמש אף הוא לקיום אירועים. במתחם מוצגות תערוכות מתחלפות רבות, ובין התערוכות הקבועות: "בעינינו היו חיים יהודיים אמיתיים,  אלוהים והקיסר… היו שם אנשים כל כך נחמדים". בנוסף, פועל במקום מרכז למידה הנקרא בית הכנסת לשעבר בסנקט-פלטן.

ב־2008 שונה שמו ל"מכון להיסטוריה של יהודי אוסטריה". מאז 2011 הוא משויך ל"מכון לחקר ההיסטוריה האוסטרית". לצד ההנהלה והמזכירות מועסקים במכון כ־שמונה עובדים. המכון חבר ב"פורום ללימודים יהודיים באוסטריה" (AGJÖ), שהוקם ב־2011.

מימון פעילות המכון ניתן, בין היתר, על־ידי המשרד הפדרלי למדע ומחקר, ממשלת חבל אוסטריה התחתונה, עיריית וינה, עיריית סנקט־פלטן, לשכת הקנצלר הפדרלי, הקרן לקידום מחקר מדעי (FWF), הקרן הלאומית של רפובליקת אוסטריה לקורבנות המשטר הנאצי, קרן העתיד של רפובליקת אוסטריה וקרן רוטשילד אירופה.

## הנהלה
ההיסטוריון גינתר הודל, ששימש בעבר כרקטור של אוניברסיטת קלגנפורט, כיהן במשך זמן רב כנשיא ארגון הידידים של המכון.

נכון לעכשיו משמשת ההיסטוריונית מרתה קייל - שכיהנה כסגנית המנהלת בין השנים 1995 ל-2004—כמנהלת המכון. בכך החליפה בתפקיד את קלאוס לורמן, מייסד המכון וההיסטוריון שעמד בראשו מאז הקמתו ב-1988

## פרסומים
בשנים 1991–2003 יצא לאור, לרגל האקדמיות הקיציות, כתב־החדשות "Sommerakademie-News". מאז משמש המכון כמוציא לאור של כתב העת השנתי Juden in Mitteleuropa (לשעבר: Juden in Österreich). מאז 2011 עורכים, מטעם המכון, אלברט ליכטבלאו ואליאנורה לאפין את סדרת הספרים Spuren in der Zeit. עד כה ראה אור ששה כרכים בסדרת Augenzeugen berichten ("עדי ראייה מדווחים"), אשר פורסמו לאחרונה בהוצאת Böhlau. בנוסף לכך, בתמיכת המכון מקודמים מחקרים כלליים, ובהם הספר Geschichte der Juden in Österreich, כמו גם אוספי מאמרים לכנסים, כרכי מחקר והיסטוריה אזורית ועירונית.

## פרסים

* 2018: פרס המדע של מדינת אוסטריה התחתית – פרס הוקרה 

## ראו גם
קהילת יהודי סנקט פלטן
## קישורים חיצוניים
* 

קטגוריה:מדעי היהדות
קטגוריה:מכוני מחקר היסטורי
קטגוריה:יהדות אוסטריה
קטגוריה:אוסטריה: מדע וטכנולוגיה
קטגוריה:אוסטריה תחתית
הבורסה לניירות ערך בטהראן

**הבורסה לניירות ערך בטהראן** (בפרסית: **بورس اوراق بهادار تهران**, ראשי תיבות **TSE**) היא הבורסה הגדולה ביותר באיראן, שנפתחה לראשונה בשנת 1967. הבורסה ממוקמת בטהראן.

## מאפיינים
נכון לשנת 2023 בבורסה נסחרות כ-600 חברות מתחומים שונים, החברות כולן מקומיות ואסור לחברות זרות להיסחר בבורסת טהראן. שווי החברות נכון לשנת 2023 הוא כ-145 מיליארד דולר עם מחזור מסחר יומי של כ-400 מיליון דולר. ככלל רק 0.5% מהמניות מוחזקות בידי זרים, ויום המסחר הוא בן 3.5 שעות מסחר בלבד.

ממוזער|250x250 פיקסלים| TEPIX: המדד הראשי של בורסת טהראן (2000–2014).
המדד המרכזי הוא TEDPIX ובין השנים 2020–2025 הוא עלה בכ-180%. עם זאת באוגוסט 2024 נרשמה ירידה חדה במדד בעקבות חיסול אסמאעיל הנייה, בעקבות כך סוחרים רבים הפסיקו את המסחר ואף נטשו את העמדות.

## קישורים חיצוניים

## הערות שוליים

קטגוריה:איראן: כלכלה
קטגוריה:בורסות לניירות ערך
Sapphire

"**Sapphire**" (בעברית: "**ספיר**") הוא שיר מאת הזמר-יוצר האנגלי אד שירן עם הקולות הרקע של הזמר ההודי אריג'יט סינג. השיר יצא ב-5 ביוני 2025 כסינגל השלישי מתוך אלבום האולפן של שירן, *[[Play (אלבום של אד שירן)|Play]]*, שיצא בספטמבר 2025 דרך חברות התקליטים ג'ינג'רברד מן רקורדס ואטלנטיק רקורדס UK. זהו שיתוף הפעולה הראשון של אד שירן עם אמן הודי.

## רקע
השיר "Sapphire" היה השיר הראשון שהוקלט עבור אלבומו הקרוב של אד שירן *Play*, וקבע את הכיוון לאלבום כולו. הוא הקליט חלק ניכר ממנו בגואה עם מוזיקאים הודים וצילם את הקליפ הנלווה במהלך סיבוב ההופעות שלו ברחבי הודו, במטרה לשקף את יופיה ותרבותה של המדינה. הוא הוסיף כי שיתוף הפעולה עם אריג'יט סינג היה "חתיכת הפאזל האחרונה" שהביאה את השיר לחיים.

## הרכב השיר
השיר "Sapphire" הוא שיר קצבי ותוסס המשלב אלמנטים תרבותיים הודיים עם רגישויות הפופ האופייניות לאד שירן, הכוללות נגינה מסורתית וקריצונים ליריים לכל אורכו. גישה בין-תרבותית זו מגיעה בעקבות הסינגל הקודם שלו "Azizam", ששאב השפעות פרסיות ואיריות.

## קליפ מוזיקלי
הקליפ לשיר "Sapphire" בוים על ידי ליאם פטיק וצולם בערים שונות בהודו, ביניהן קולקטה, שילונג והיידראבאד. הוא מציג את אד שירן משתתף בתרבות הרחוב ההודית, נוסע בריקשות אוטומטיות, משחק כדורגל עם ילדים וחוקר שווקים הומים. אריג'יט סינג מופיע לאורך כל הקליפ, כולל סצנה בה הוא חולק נסיעה על קטנוע עם אד שירן. הקליפ מסתיים בהופעת אורח של שחקן בוליווד שאה-רוח' ח'אן, שמסנכרן חלק מהפזמון, ומושך תשומת לב רבה.

## פרסים ומועמדויות

## מיקומי שיא

### מצעדי סוף שנה

## קישורים חיצוניים
* 
* 

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שהופקו על ידי איליה סלמנזאדה
קטגוריה:סינגלים בהוצאת וורנר רקורדס